open-index/open-wikipedia-markdown huggingface dataset:
Ian Anderson

**Ian Scott Anderson** (s. 10. elokuuta 1947 Dunfermline, Skotlanti) on brittiläinen muusikko, joka tunnetaan ennen kaikkea progressiivisesta Jethro Tull -yhtyeestään, jonka johtohahmona hän on toiminut sen perustamisesta eli vuodesta 1968 lähtien. Hän on yhtyeen laulaja ja lauluntekijä, ja hänet tunnetaan myös huilunsoitosta yhtyeen kappaleilla. 

Lauluntekijänä Anderson on tehnyt usein kriittisiä lauluja esimerkiksi kristillisyydestä, yhteiskunnasta ja joulusta. Huilistina hän on itseoppinut; hän käyttää instrumenttiaan bluestyyliin pärisyttäen ja puhkuen. Anderson on itse kertonut ottaneensa vaikutteita soittotyyliinsä Roland Kirkiltä. Huilun lisäksi Andersonin toinen pääsoitin on akustinen metallikielinen kitara. Nykyään hän soittaa konserteissa enimmäkseen pienikokoista kitaraa, kun ennen hän soitti normaalikokoista.

Huilun ja akustisen metallikielisen kitaran lisäksi Anderson osaa soittaa useita muita soittimia, kuten bassokitaraa, koskettimia, pillejä, saksofonia, pasuunaa, viulua ja rumpuja.

Andersonin säveltämisen kultakausi sijoittuu vuosille 1968–1979. Tämä aikana hän sävelsi kaikki Jethro Tullin kuuluisimmat kappaleet. 2000-luvun aikana Anderson on ottanut vaikutteita intialaisesta musiikista ja etenkin maailmanmusiikista. Tämä kehitys näkyy selvästi jo Jethro Tullin *[[Roots to Branches]]* -levyllä. 1970-luvun huumorimausteisen yhteiskuntakritiikin jälkeen Anderson on kertonut sanoituksissaan ihmisten arkielämästä.

Anderson on vaikuttanut myös liikealalla. Hän on ollut naimisissa kahdesti: Jennie Franksin kanssa 1970–1974 ja vuodesta 1976 lähtien Shona Learoydin kanssa. Andersonilla on lapset James ja Gael. Hänellä diagnosoitiin vuonna 2018 keuhkoahtaumatauti. Anderson itse epäilee sairastuneensa, koska hän on altistunut savukoneille yli 50 vuoden ajan.

Andersonille myönnettiin Brittiläisen imperiumin ritarikunnan MBE-arvonimi vuonna 2008.

## Soolotuotanto
### Studioalbumit
* 1983 Walk into Light
* 1995 
* 2000 The Secret Language of Birds
* 2003 Rupi's Dance 
* 2012 Thick as a Brick 2
* 2014 Homo Erraticus

### Livealbumit
* 2005 Ian Anderson Plays the Orchestral Jethro Tull
* 2014 Thick as a Brick - Live in Iceland

## Lähteet

## Aiheesta muualla
Keski-Afrikka (täsmennyssivu)

**Keski-Afrikka** voi tarkoittaa ainakin seuraavia asioita:

*Keski-Afrikka, maantieteellinen alue Afrikan keskiosissa
*Keski-Afrikan tasavalta, lyhyemmin Keski-Afrikka, valtio Afrikan keskiosissa
*Keski-Afrikan liittovaltio, hajonnut liittovaltio, joka vuosina 1953–1963 käsitti nykyiset Zimbabwen, Sambian ja Malawin.
Akun tehdas (rakennus)

**Akun tehdas** on Eppu Normaali Oy:n omistuksessa oleva Ylöjärvellä, Tampereen kupeessa toimiva monialainen av-talo. Akun tehtaalla toimii yli kymmenen itsenäistä yrittäjää yhteistyössä. Akun tehtaalta löytyy niin äänitysstudioita, äänentoisto- ja valoyhtiöitä, roudauslaatikon rakentaja kuin kuvaus- ja screeniyrityskin. Akun tehtaan sivutoimipiste ja myyntikonttori avattiin Turkuun kulttuurikeskus Logomoon lokakuussa 2016.

Juha Torvinen piti Creedence Clearwater Revivalista, joten rakennuksen (kuten myös Eppu Normaalin albumin ja kappaleen vuodelta 1980) nimi sai innoitusta CCR:n levyn nimestä *[[Cosmo's Factory]]*. 

Akun tehtaalla on äänitetty muun muassa Eppu Normaalin levy *[[Sadan vuoden päästäkin]]* ja pidetty suurien suomalaisten yritysten juhlia. Akun tehdas hoitaa myös äänentoisto- ja valotekniikkaa muun muassa Himos-festivaalille, Tammerfestiin, Kukkaisrockiin ja Helsingissä järjestettyihin Eurovision laulukilpailuihin 2007.

## Aiheesta muualla
* Akun tehtaan kotisivut
Lappi (täsmennyssivu)

**Lappi** tarkoittaa seuraavia asioita:

* Lappi, maantieteellinen alue Suomessa, Ruotsissa, Norjassa ja Venäjällä
* Lapinmaa, historiallinen Lapin maakunta vuosien 1752–1809 välisenä aikana

Lääni, vaalipiiri ja maakunta Lapin maantieteellisellä alueella Suomessa:
* Lapin vaalipiiri, yksi Suomen vaalipiireistä
* Lapin maakunta, yksi Suomen maakunnista
* Lappi, yksi Suomen historiallisista maakunnista
* Lapin lääni, entinen Suomen lääni vuosina 1938–2009, nykyisin sama alue muodostaa käytännössä Lapin aluehallintoviraston toimialueen

Entinen kunta, kaupunginosa, kylä ja saari muualla Suomessa:
* Lappi, entinen kunta, nykyisin osa Rauman kaupunkia
* Lappi, kaupunginosa Tampereella
* Lappi, nykyään Lappinen, kylä entisessä Kiskon kunnassa Salossa
* Lappi (), kylä entisessä Perniön kunnassa Salossa
* Lappi, Tuomiojan kylän entinen nimi entisessä Paavolan ja sittemmin Ruukin kunnassa Siikajoella
* Lappi, Päijänteen saari entisessä Säynätsalon kunnassa Jyväskylässä
* Lappi, Päijänteen saari entisessä Korpilahden kunnassa Jyväskylässä

Ruotsissa:
* Lappi, Ruotsin maakunta

Etunimi:
* Lappi, etunimi

Sukunimi:
* Ahti Lappi (s. 1941), suomalainen eversti
* Arto Lappi (s. 1966), suomalainen runoilija
* Arttu Lappi (s. 1984), suomalainen mäkihyppääjä
* Esapekka Lappi (s. 1991), suomalainen ralliautoilija
* Katja Lappi, kapellimestari, musiikinopettaja ja elokuvasäveltäjä
* Satu Lappi (s. 1978), suomalainen julkisuuden henkilö, Vuoden nainen 1998
* Tuomas Lappi (s. 1978), suomalainen fysiikan professori

Musiikkikappale:
* Lappi, Kappale Nightwishin albumilla Angels Fall First.

## Katso myös
* Lappi-Liesi, Wihtori Wainion kehittämä puulämmitteinen liesi-leivinuunityyppi
* Lappland
* Lappi-Seppälä
Utahraptor

**Utahraptor** (”Utahin varas”) oli teropodidinosaurusten suku. Siitä on kuvattu vain yksi laji, ***Utahraptor ostrommaysorum***, joka on suurin tunnettu dromaeosaurien heimon laji. *Utahraptor* eli varhaisliitukaudella Pohjois-Amerikassa noin 126 miljoonaa vuotta sitten.

## Koko ja ulkonäkö

*Utahraptor* oli noin 5,7–6,5 metriä pitkä, kaksi metriä korkea ja painoi noin 500 kiloa, eli yhtä paljon kuin nykyinen harmaakarhu. Kummassakin jalassa oli sirppikynsi, joka saattoi olla jopa 38 senttimetriä pitkä.

### Höyhenpeite

Vaikka *Utahraptorin* fossiileista ei ole koskaan löydetty höyheniä, tutkijat arvelevat, että silläkin saattoi olla höyhenpeite, niin kuin kaikilla dromaeosaureilla.

## Ravinto

*Utahraptor* saattoi saalistaa laumassa. *Utahraptor* lienee saalistanut suuria kasvinsyöjädinosauruksia, kuten *[[Iguanodon]]eja*.

## Fossiilit

*Utahraptorin* jäännökset kaivoi esiin James Kirkland kollegoineen vuonna 1991. Luut löydettiin kahdesta eri paikasta itäisessä Utahissa, josta *Utahraptor* on saanut nimensä, Cedar Mountainin liitukautisesta muodostumasta. 
Kokonaisia *Utahraptorin* jäännöksiä ei ole vielä löydetty, mutta fossiileja on tarpeeksi, jotta voidaan kuvitella, miltä *Utahraptor* näytti.

## ''Utahraptor'' populaarikulttuurissa

*Utahraptorit* esiintyvät esimerkiksi Robert T. Bakkerin romaanissa *[[Raptor Red]]* ja TV-sarjan *[[Matkalla dinosaurusten kanssa]]* osassa *Ilmojen jättiläinen*. Se esiintyi myös History-kanavan sarjan *Jurassic Fight Club* (Suomessa Esihistoriallinen tappeluklubi Jim-kanavalla) jaksossa *Raptor's Last Stand*.

### Jurassic Park

Jurassic Parkin *[[Velociraptor]]it* muistuttavat enemmän *Utahraptoreja* kuin oikeita *Velociraptoreja*. Joidenkin mielestä ne saattavat muistuttaa myös *[[Deinonychus|Deinonychuksia]]*.

## Katso myös
* Deinonychus
* Velociraptor
* Dromaeosaurit
* Achillobator
* Austroraptor
Ornitholestes

***Ornitholestes hermanni*** oli pieni ja vilkas teropodi, jolla oli pitkät tarttumiseen soveltuvat eturaajat, joissa oli kääntyvä peukalo. Sillä oli pieni pää, kartiomaiset hampaat ja sen kuonon päässä oli luuharja. Häntä oli pitkä ja ohut. Kooltaan laji oli noin kaksi metriä pitkä ja 40 kiloa painava.

Laji eli ilmeisesti syöden pienempiä eläimiä ja raatoja ja metsästäen tiheässä kasvustossa. Sen ravintoa olivat todennäköisesti pienet nisäkkäät, linnut, liskot ja hyönteiset sekä myös haaskat.

*Ornitholestes* tunnetaan vain kallon ja siihen liittyvän luurangon perusteella. Sen esiintymisaika oli 150-144 miljoonaa vuotta sitten.
Köthen (Anhalt)

**Köthen (Anhalt)** (), aikaisemmin myös kirjoitusasussa **Cöthen**, on kaupunki Saksi-Anhaltin osavaltiossa, Keski-Saksassa, noin 30&nbsp;kilometriä Hallesta pohjoiseen. Se on Anhalt-Bitterfeldin piirikunnan pääkaupunki. Kaupungin asukasluku on 27&nbsp;410 (2012).

Köthen perustettiin vuonna 1200. Yli kahden vuosisadan ajan (1603–1847) se oli Anhalt-Köthenin pääkaupunki. Kaupunki on tunnettu taidemusiikin harrastajien piirissä Johann Sebastian Bachin kotikaupunkina, jossa säveltäjä sävelsi monet tunnetuimmat teoksensa. Bach työskenteli kaupungissa vuodesta 1717 vuoteen 1723 Anhalt-Köthenin ruhtinas Leopoldin kapellimestarina.

Nykyisin kaupungissa on yliopisto ja opettajain oppilaitos. Tärkeimmät elinkeinot ovat ligniittikaivos ja sokerijuurikkaan viljely.

## Lähteet

## Aiheesta muualla

* Kaupungin kotisivut
Kääpiöallosaurus

**Kääpiöallosaurus** oli hirmulisko, joka tunnetaan vuonna 1980 Australian Victoriasta Inverlochin läheltä löydetyn nilkkaluun perusteella. Löytö julkistettiin vuonna 1981.
Sitä on väitetty *[[Allosaurus|Allosauruksen]]* nilkkaluuksi, mutta tämä löytö on kiistanalainen. Kääpiöallosaurus eli noin 106 miljoonaa vuotta sitten, eli 30 miljoonaa vuotta *Allosaurusta* myöhemmin. Alueellisen levinneisyyden perusteella jotkut tutkijat uskovat luun kuuluneen kehittyneemmälle allosauroidille kuten *[[Australovenator]]ille* tai sen lähisukulaiselle. Se saattoi myös olla abelisauridi kuten *[[Carnotaurus]]*.
Kääpiöallosauruksen eläessä Australia kuului Etelämantereeseen. Kääpiöallosauruksen arvioitu pituus oli noin kuusi metriä ja korkeus 1,5 (todennäköisesti jopa 2,2) metriä lantion kohdalta. Pään pituudeksi on laskettu 60 senttimetriä ja eläimen painoksi puoli tonnia.

## Kääpiöallosaurus populaarikulttuurissa
Kääpiöallosaurus esiintyi elokuvan *[[Matkalla dinosaurusten kanssa]]* jaksossa *Metsän henget*.

## Aiheesta muualla
*Walking with Dinosaurs - Fact File: Dwarf allosaur
Tekstieditori

**Tekstieditori** eli **tekstinmuokkain** myös **tekstintoimitin** on tietokoneohjelma, joka on tarkoitettu puhtaan tekstin kirjoittamiseen ja muokkaamiseen. Tekstinkäsittelyohjelmista poiketen tekstieditoreissa ei yleensä ole muotoiluominaisuuksia.

Tekstinmuokkaimia käytetään muun muassa asetustiedostojen sekä lähdekoodin muokkaamiseen. Useimpien käyttöjärjestelmien mukana tulee jonkinlainen tekstieditori, ja esimerkiksi Unix-järjestelmissä tekstieditori on yksi tärkeimmistä ohjelmista järjestelmän ylläpitotoiminnoissa.

Useimmissa suosituissa tekstinmuokkaimissa on ohjelmointia helpottavia erityisominaisuuksia, kuten syntaksiväritys ja automaattinen sisennys. Moniin muokkaimiin voi myös itse ohjelmoida tarvitsemiaan lisäominaisuuksia skriptikielillä. Eri tekstinmuokkaimet eroavat kuitenkin huomattavasti ominaisuuksiltaan ja erityispiirteiltään.

Ennen tietokonenäyttöjen yleistymistä oli käytössä rivieditoreja, joita voitiin käyttää teleprintterillä.

## Suosittuja tekstinmuokkaimia

* Mac OS: BBEdit, SimpleText, TextEdit, Visual Studio Code
* Unix/Linux: Emacs (yleensä GNU Emacs), JOE, nano, vi, vim, gedit, KWrite, Visual Studio Code
* Windows: Visual Studio Code, ConTEXT, EditPad, Notepad, Professional Notepad , UltraEdit, Notepad++, TextPad

## Katso myös
* Tekstinkäsittely
Harriet

**Harriet** on naisen etunimi. Harriet on Harryn sisarnimi. 

Suomessa nimi Harriet on vuoden elokuun 2025 loppuun mennessä annettu 2&nbsp;189 henkilölle. Nimipäiväänsä Harriet viettää suomenruotsalaisen kalenterin mukaan 6. tammikuuta.

## Tunnettuja Harriet-nimisiä
* Harriet Abrahamsson (s. 1969), suomenruotsalainen dramaturgi, lasten- ja nuortenkirjailija
* Harriet Andersson (s.s 1932), ruotsalainen näyttelijä
* Harriet Andreassen (1925–1997), norjalainen poliitikko ja ministeri
* Harriet Arbuthnot (1793–1834), englantilainen kirjailija ja sosiaalinen tarkkailija
* Harriet Backer (1845–1932), norjalainen taidemaalari
* Harriet Beecher Stowe (1811–1896), yhdysvaltalainen kirjailija
* Harriet Bosse (1878–1961), norjalais-ruotsalainen näyttelijä
* Harriet Clayhills (1920–2014), suomenruotsalainen kirjailija
* Harriet Dart (s. 1996), brittiläinen tennispelaaja
* Harriet Dippell-Schmakoff (1891–1965), suomalainen sairaanhoitaja ja taidemaalari
* Harriet Etelävuori, o.s. *Eriksson* (s. 1947), suomalainen lentoemäntä ja malli, Miss Suomi 1969 
* Harriet Finne-Soveri (s. 1953), suomalainen geriatri ja televisiotoimittaja
* Harriet Whitney Frishmut (1880–1980), yhdysvaltalainen kuvanveistäjä
* Harriet Hageman (s. 1962), yhdysvaltalainen juristi ja republikaanipoliitikko
* Harriet Harman (s. 1950), brittiläinen työväenpuolueen poliitikko
* Harriet Sansom Harris (s. 1955), yhdysvaltalainen näyttelijä
* Harriet Howard (1823–1865), Ranskan keisari Napoleon III:n taloudellinen tukija ja rakastajatar
* Harriet Hägglund (s. 1970), suomalainen laulaja
* Harriet Jacobs (1813–1897), yhdysvaltalainen kirjailija ja orjuuden vastustaja
* Harriet Lane (1830–1903), Yhdysvaltain ensimmäinen nainen 1857–1861
* Harriet Lee (1756–1851), englantilainen kirjailija
* Harriet Lindeman (s. 1946), ahvenanmaalainen poliitikko
* Harriet Löwenhjelm (1887–1918), ruotsalainen runoilija ja taiteilija
* Harriet Martineau (1802–1876), englantilainen filosofi ja varhainen sosiologi
* Harriet Taylor Mill (1807–1858), englantilainen filosofi ja naisten oikeuksien puolustaja
* Harriet Nelson (1909–1994), yhdysvaltalainen näyttelijä ja laulaja
* Harriet Nordlund (1954–2023), luulajansaamelainen näyttelijä, käsikirjoittaja ja kirjailija
* Harriet Quimby (1875–1912), yhdysvaltalainen lentäjä ja toimittaja
* Harriet Silius (s. 1948), suomenruotsalainen naistutkija ja professori
* Harriet Sjöstedt (s. 1944), suomenruotsalainen kirjailija
* Harriet Smithson (1800–1854), irlantilainen näyttelijä, säveltäjä Hector Berlioz'n vaimo
* Harriet ”Haije” Sundqvist (s. 1962), suomalainen laulaja ja näyttelijä
* Harriet Tubman (1822–1913), afroamerikkalainen vapaustaistelija
* Harriet Wallberg (s. 1956), ruotsalainen lääkäri ja professori, Karoliinisen instituutin ent. rehtori ja kansleri
* Harriet Walter (s. 1950), brittiläinen näyttelijä 
* Harriet (n. 1830–2006), noin 176-vuotiaaksi elänyt Charles Darwinin aikanaan omistama kilpikonna

## Kuvitteellisia Harrieteja
* Harriet Oleson, tv-sarjassa *[[Pieni talo preerialla]]*

## Lähteet

## Aiheesta muualla
Vi

**vi** (ex-tekstinmuokkauskielen komennosta `'''vi'''sual`) on Unix-käyttöjärjestelmissä tekstipohjaisella näyttöpäätteellä tai pääte-emulaattorilla käytettäväksi tarkoitettu tekstieditorin tapaan toimiva visualisointityökalu ex-tekstinmuokkauskielelle. Ohjelman ensimmäisen version kehitti Bill Joy vuonna 1976 BSD:lle. Joy kehitti aluksi ex-tekstinmuokkauskielen ed:in pohjalta ja vi:n tämän käyttöliittymäksi.

Nykyisin on käytössä useita vi-toteutuksia, joista yleisimpiä ovat nvi ("**n**ew **vi**") ja vim ("**v**i **im**proved"). Vi on osaavissa käsissä erittäin tehokas tekstieditori. Vi:n ja Emacsin välillä on käyty nk. Editorisotaa.

vi:n toiminta perustuu rivieditorien ed ja ex tavoin toimintatiloihin, joita on kolme: kirjoitustila, muokkaustila ja komentotila. Myöhemmissä vi-toteutuksissa (esimerkiksi vim) mukaan on lisätty myös tekstialueiden valintaan ja käsittelyyn tarkoitettu valintatila, eli "visuaalinen" tila. Tilojen välillä siirtyminen tuottaa jonkin verran päänvaivaa aloitteleville vi-käyttäjille. Tilojen hyvä ominaisuus on, että vi-käyttäjän ei tarvitse siirtää käsiään koskaan pois kirjoitusnäppäimiltä
muokatakseen tekstiä.

Perus-vi:n etuna on se, että se toimii kaikissa Posix-standardia toteuttavissa järjestelmissä.

## Lähteet
Pat Smear

**Pat Smear** (oik. Georg Ruthenberg, s. 5. elokuuta 1959 Los Angeles, Kalifornia) on yhdysvaltalainen kitaristi. Hänen äitinsä on afroamerikkalainen ja isänsä saksalainen maahanmuuttaja. Hänet tunnetaan parhaiten Foo Fighters ja Nirvana sekä The Germs yhtyeiden kitaristina.

## Ura
**Pat Smear** syntyi Los Angelesissa, Kaliforniassa, 5. elokuuta 1959. Yksi hänen varhaisista koulutovereistaan oli laulaja Darby Crash, jonka kanssa hän perusti The Germs -yhtyeen 1970-luvun lopulla. Yhtyeeseen kuuluivat myös Lorna Doom (basso) ja Don Bolles (rummut). The Germs nousi yhdeksi vaikutusvaltaisimmista punkbändeistä Los Angelesin underground-skenessä. 

Heidän ainoa albuminsa, *(GI)* eli *Germs Incognito*, julkaistiin paikallisen Slash Recordsin kautta lokakuussa 1979. Tuottajana toimi lähes ilmaiseksi Joan Jett, jota sekä Darby että Pat ihailivat. Albumia pidetään yleisesti yhtenä Yhdysvaltalaisen punk rockin merkkipaaluista. Yhtyeen ura katkesi kuitenkin äkillisesti, kun Crash teki itsemurhan heroiinin yliannostuksella vuonna 1980. 

The Germsin jälkeen hän liittyi The Adolescents -yhtyeeseen, mutta erosi pian, koska ei halunnut lähteä heidän kiertueelle. Smear soitti hetken aikaa myös 45 Grave - yhtyeessä, ja levytti heidän kanssaan kappaleen *“Black Cross”*  Hän soitti myös yhdessä Nina Hagenin kanssa ja yritti uraa näyttelijänä. 1980-luvulla Smear alkoi saada pieniä rooleja televisiosarjoissa kuten *CHiPs* ja elokuvissa kuten *[[Blade Runner]]*, *[[Howard the Duck]]* ja *Breakin’*. 

Tänä aikana hän tapasi toisen näyttelijä-muusikon Courtney Loven, jonka kanssa hänestä tuli läheiset ystävät. Courtney Love oli Nirvanan laulajan, Kurt Cobainin vaimo ja ystävyys Loven kanssa johti myöhemmin Smearin pestiin Nirvanan kitaristina.  

Smear julkaisi ensimmäisen sooloalbuminsa *Ruthensmear* SST Records -levy-yhtiön kautta vuonna 1987, ja äänitti toisen albuminsa *So You Fell in Love With a Musician* vuonna 1992.Vuotta myöhemmin Red Hot Chili Peppers pyysi häntä korvaamaan kitaristi John Fruscianten, mutta Smear kieltäytyi tarjouksesta. Vuonna 1993 Kurt Cobain pyysi Smearia liittymään kitaristiksi Nirvanan kiertueelle. Smearin kitaransoittoa kuullaan esimerkiksi Nirvanan albumilla MTV Unplugged in New York. Smear ehtikin keikkailla kuusi kuukautta Nirvanan kanssa ennen Cobainin kuolemaa. 

Nirvanan hajottua Smear liittyi Nirvanan entisen rumpalin Dave Grohlin uuteen bändiin Foo Fightersiin. Smear toimi yhtyeen kitaristina ensin vuosina 1995–1997, kunnes hän päätti pitää taukoa musiikin tekemisestä. Vuodesta 2010 lähtien Smear on ollut jälleen virallisesti osa Foo Fightersiä.

Vuosien varrella Pat Smearia on alettu pitää yleisesti yhdysvaltalaisen punkin ikonina. Sonic Youth kunnioitti häntä kappaleensa *Screaming Skull* kertosäkeessä  Musiikkiuransa ohella Smear on esiintynyt muun muassa Princen "Raspberry Beret" ja No Doubtin "Don’t Speak" -musiikkivideoissa. Lisäksi hän oli usein mukana juontajana MTV:n *House of Style* -ohjelmassa.

## Sooloalbumit
**[[Ruthensmear]]* (1987, SST)
**[[So You Fell in Love with a Musician...]]* (1992, SST)

## Lähteet
Maksimi

**Maksimi** (lyhenne maks. tai \max) tarkoittaa yleiskielessä ja tekniikassa korkeinta arvoa tai enimmäisarvoa. Matematiikassa maksimi tarkoittaa usein lukujoukon tai funktion suurinta arvoa tarkasteluvälillä.

## Maksimi joukko-opissa
Joukko-opissa joukon **maksimi** on sen suurin alkio. Eksaktimpi määritelmä: joukon **S** maksimi on luku m, jos ja vain jos

:\exist m \in S; \forall x \in S : x \le m, 

eli jos joukossa S on alkio, jonka arvo on m, ja se on alkioista suurin. Erityisesti, jos joukolla on olemassa suurin alkio, joukon maksimi on sama kuin joukon supremum; \max(S) = \operatorname{sup}_S \ 

Kaikissa joukoissa ei ole maksimia; esimerkiksi joukossa

:S = \{ x \in \R | 1 \le x  

on pienin alkio, mutta siinä ei ole suurinta alkiota. Sen sijaan joukolla on infimum (suurin alaraja) ja supremum (pienin yläraja).

Kahdelle reaaliluvulle maksimi voidaan laskea kaavalla:
:\max\{a,b\} = \frac{a+b+|a-b|}{2}. 

Käyttämällä kaavaa rekursiivisesti voidaan laskea myös usean reaaliluvun maksimi.

## Funktion maksimi
Funktion f\  maksimi on suurin luvuista f(x)\ , missä x\  on funktion määrittelyjoukko.

### Paikallinen maksimi eli ääriarvo
Funktion *paikallinen* eli *lokaali* maksimi tarkoittaa hetkellistä suurinta arvoa, jonka funktio saavuttaa jollain argumentin arvoalueella. Esimerkiksi jos lampun valovoimakkuus vaihtelee ajan funktiona niin että se vuoroin kirkastuu, vuoroin himmenee, niin sen kirkkaus on paikallisessa maksimissaan aina silloin, kun lamppu loistaa kirkkaimmillaan.

## Katso myös
* Minimi
* Infimum
* Supremum
* Ääriarvo

## Lähteet

## Kirjallisuutta
*
Harmoninen keskiarvo

Positiivisten lukujen x_1, x_2, \ldots, x_n **harmoninen keskiarvo** h(\mathbf{x}) on luku
h(\mathbf{x}) = \frac{n}{\sum_{k=1}^n \frac{1}{x_k}}.

Toisin sanoen harmoninen keskiarvo on lukujen käänteislukujen aritmeettisen keskiarvon käänteisluku.

Esimerkiksi keskinopeus matkan suhteen lasketaan monissa tapauksissa oikein harmonisella keskiarvolla: jos auto ajaa matkan nopeudella 100 km/h ja saman matkan 50 km/h, sen keskinopeus on nopeuksien harmoninen keskiarvo 67 km/h, ei aritmeettinen keskiarvo 75 km/h. Siihen myös vaikuttaa aritmeettista keskiarvoa vähemmän suuret poikkeavat havaintoarvot.

## Katso myös
Erityisiä keskiarvoja ovat myös
* Aritmeettinen keskiarvo
* Geometrinen keskiarvo
* Painotettu keskiarvo
* Liukuva keskiarvo
* Pythagoraan keskiarvo

## Lähteet
Cygwin

**Cygwin** on Linuxin kaltainen yhteensopivuusympäristö Windows-käyttöjärjestelmälle, joka toimii POSIX-yhteensopivana emulaatiokerroksena sekä tarjoaa joukon työkaluohjelmia. Cygwin on toteutettu Windowsin DLL-kirjastona (`cygwin1.dll`).
Rajapinta seuraa Single Unix Specification -määrittelyä mahdollisimman pitkälle ja sen jälkeen Linux-käytäntöjä. 
Rajapinnan käytöllä hyvin monet Unix-ohjelmistot kääntyvät ja toimivat Cygwinin alaisuudessa Windowsilla. Muutamista ohjelmistoista ainoat saatavilla olevat Windows-versiot ovat Cygwin-käännöksiä. Cygwin on vapaa ohjelmisto.

Cygwinin alkuperäinen kehittäjä on Cygnus Solutions, jonka ostamisesta Red Hat ilmoitti vuonna 1999.

Microsoftilta oli oma POSIX-yhteensopivuuspaketti nimeltään Windows Services for Unix (SFU), jonka korvasi Windows Subsystem for Linux Windows 10:ssä.

## Lähteet

## Aiheesta muualla
* Cygwinin kotisivut
SpellForce

**SpellForce** on reaaliaikainen strategiapelisarja yhdistettynä roolipelielementteihin. 

## Pelaaminen
Pelissä luodaan päähahmo "Avatar" jota voi kehittää pelin edetessä haluamalla tavalla. Teoriassa hahmoluokkia on kolme: taistelija, juosiampuja ja velho. Käytännössä raja ei ole aivan näin selkeä, sillä hahmolle voi valita haluamansa taidot sen kehittyessä ja luoda vaikka jonkinlaisen taistelijan ja velhon risteytyksen. 

Pelissä on paljon tehtäviä perinteisten reealiaikastrategioiden tyyliin: perusta tukikohta, kerää tarvittavat materiaalit, kouluta armeija ja tuhoa vihollinen. Erikoisena piirteenä peliin on myös lisätty seikkailupeli henkisiä tehtäviä. Juuri tämä seikkailupeli henkisyys tuo Spellforceen eloa joka erottaa sen muista RTS-peleistä. Pelin joissain kartoissa ei perusteta tukihotaa lainkaan vaan tehdään pelkästään näitä seikkailu henkisiä tehtäviä.

Pelaaja voi myös kutsua riimukivien avulla riimusotureita. Riimusoturit ovat hahmoja joilla on omia erikoiskykyjä. Riimusotureita voi kutsua ainoastaan riimualttareista.

## Pelit
* **' (2003)
** ''SpellForce: The Breath of Winter'' (laajennusosa) 
** ''SpellForce: Shadow of the Phoenix'' (laajennusosa)
* ''[[SpellForce 2: Shadow Wars]]'' (2006)
** ''SpellForce 2: Dragon Storm'' (laajennusosa)
** ''SpellForce 2: Faith in Destiny'' (laajennusosa)
* ''[[SpellForce 3]]'' (2017)
* **' (2023)

## Aiheesta muualla
* SpellForce-sarja MobyGamesissä
Martina (Bysantin keisarinna)

**Martina** (k. 641) oli Bysantin keisarinna. Hän meni naimisiin enonsa Herakleioksen kanssa. Herakleios oli ollut naimisissa aikaisemmin Fabia Eudocian kanssa. Fabia oli ollut kansan suosikki, ja Martinan ja Herakleioksen avioliitto oli suuri skandaali ja kirkon tuomitsema. Theofanes sijoittaa avioliiton vuodelle vuonna 612, mutta muut lähteet sijoittavat sen niinkin myöhään kuin 623.

Herakleios ja Martina saivat ainakin kymmenen lasta. Kaksi lapsista oli vammaisia, Fabiuksella oli lamaantunut selkä ja Theodosius oli kuuromykkä. Parin neljäs lapsi Heraklonas syntyi sotaretkellä Persiaa vastaan. Martina oli yleensä miehensä mukana tämän useilla matkoilla. Martinan ja Herakleioksen vanhimman pojan ja kruununperillisen Konstantinoksen välit olivat viileät. Martina yritti saada omille lapsilleen osuuden valtakunnan hallinnosta ja vuonna 632 Heraklonaksesta tehtiinkin *[[Caesar (arvonimi)|caesar]]*. Vuonna 638 Heraklonas kruunattiin keisariksi. Myös Martinan tyttäret Augustina ja Anastasia saivat arvonimen *[[Augusta (arvonimi)|augusta]]* ja pojasta Davidista tuli *caesar*.

Vuonna 641 Herakleios kirjoitti testamentin, jonka mukaan Heraklonas ja Konstantinos perivät valtakunnan yhdessä. Kun Herakleios viimein kuoli 11. helmikuuta, vaati Martina itselleen korkeinta valtaa. Kansa halusi kuitenkin suositun Konstantinoksen keisariksi. Kun Konstantinos kuoli hallittuaan vain 103 päivää, epäilivät monet että Martina oli myrkyttänyt hänet. Heraklonaksesta tuli nyt yksinvaltias, mutta melkein heti alkoi kapina, jota johti kenraali Valentinus. Syyskuussa Heraklonaksen oli pakko kruunata Konstantinoksen poika Konstans keisariksi. Samalla myös Martinaa suosinut patriarkka Pyrrhos pakotettiin eroamaan. Vähän tämän jälkeen Heraklonas teki veljestään Davidista myös keisarin, samalla vähentäen Konstantinoksen mahdollisuuksia päästä valtaan. Lopulta kapina puhkesi uudelleen ja Heraklonas syrjäytettiin. Martinan kolmen pojan Heraklonaksen, Davidin ja Martinuksen nenät silvottiin ja heidät lähetettiin maanpakoon. Erään lähteen mukaan Martinan kieli leikattiin irti.
Courante

**Courante** on kolmijakoinen ranskalainen barokkitanssi. Se on barokkisarjan toinen (tai kolmas, jos sarjassa on preludi tai muu alkusoitto) osa.
Bourrée

**Bourrée** on ranskalainen kansantanssi. Tanssi liitetään Auvergneen, ja sitä tanssitaan myös muualla Ranskassa sekä Biskajan maakunnassa Espanjassa.
Tanssi on tahtilajiltaan kaksi- tai nelijakoinen ja nopeatempoinen. Se muistuttaa gavottia. 1700-luvulla bourréeta käytettiin usein yhtenä barokkisarjan lisätansseista.

## Lähteet
Forth (ohjelmointikieli)

**Forth** on tietokoneiden ohjelmointikieli ja interaktiivinen ohjelmointiympäristö, jonka kehitti alun perin Charles H. Moore 1970-luvun alkupuolella.

Forth on rakenteeltaan hyvin yksinkertainen pinokeskeinen kieli, joka on ollut suosittu etenkin laitteistoresursseiltaan vaatimattomissa ja tehokasta ohjelmointia vaativissa sulautetuissa järjestelmissä. On valmistettu jopa mikroprosessoreita, jotka suorittavat Forth-tavukoodia konekielenään. 

## Historia
Moore kehitti kielen vastajulkaistulla IBM 1130-minitietokoneella. Moore käytti Fortrania ensimmäisen Forthin toteutukseen.

Kieli on vaikuttanut RPL-kieleen, jonka Hewlett-Packard kehitti laskimiinsa 1980-luvulla.

## Esimerkkejä

### Yhteenlasku


```
5 7 + .
```


Sanat *5* ja *7* lisäävät asianomaiset luvut datapinoon. Sana *+* laskee yhteen datapinon kaksi päällimmäistä lukua ja jättää jäljelle summan eli tässä tapauksessa luvun 12. Sana *.* tulostaa pinon päällimmäisen luvun.

Pino on hyvin keskeisessä osassa Forth-ohjelmoinnissa, ja jopa ohjausrakenteet on toteutettu pinokeskeisesti. Tästä syystä Forth-ohjelmakoodin hahmottaminen vaatii jonkin verran harjoittelua.

### Aliohjelma


```
: FLOOR5 ( n -- n' )   DUP 5 < IF DROP 5 ELSE 1 - THEN ;
```


Tämä ohjelmakoodi määrittelee uuden sanan eli aliohjelman nimeltä FLOOR5, joka ottaa syötteenä yhden alkion (n) pinon päältä ja jättää tulosteenaan pinon päälle yhden alkion (n').

Aliohjelma itse vertaa syötteenään saamaansa lukua lukuun 5. Jos luku on pienempi kuin 5, niin palautetaan 5, muutoin vähennetään siitä 1 ja palautetaan erotus. Ohjelman suoritus etenee seuraavasti:

*DUP*-sana tuplaa pinon päällimmäisen alkion. Jos pinon huipulla on esimerkiksi 8, on DUP-sanan suorituksen jälkeen huipulla kaksi 8:aa (8 8).

*<*-sana vertailee pinon kahta päällimmäistä lukua (esimerkissä 8 ja 5) toisiinsa ja jättää niiden tilalle totuusarvon, joka ilmaisee, onko ensimmäinen luku pienempi kuin toinen.

*IF*-sana jatkaa suoritusta pinon päällimmäisenä olevan totuusarvon mukaan. Jos arvo on tosi, suoritetaan koodi IF- ja ELSE-sanojen välistä, muussa tapauksessa ELSE- ja THEN-sanojen välistä.

*DROP*-sana poistaa pinon päällimmäisen alkion. Tässä tapauksessa sitä tarvitaan, jotta päällimmäisen alkion voisi korvata luvulla 5.

Sanat *1 -* vähentävät pinon päällimmäisenä olevasta luvusta (eli syötteestä) luvun 1.

Sana *;* lopettaa sanan määrittelyn, joka alkoi sanoilla *FLOOR5 (n -- n' )*.

### Hello World

Kuuluisa Hello World -ohjelma toteutettaisiin Forthilla seuraavasti:


```
: HELLO ( -- )   ." Hello World!" ; HELLO
```


## Lähteet

## Aiheesta muualla
* Forth Interest Group 
* The evolution of Forth  
* concatenative.org Wiki

* Joitakin Forth-aiheisia kirjoja on saatavilla ilmaiseksi Internetistä.
** Starting Forth - Leo Brodie
** Thinking Forth Leo Brodie
** Programming Forth - Stephen Pelc
Lintumetsä

**Lintumetsä** on asuinalue Nurmijärven Klaukkalassa. Asuinalue koostuu uudesta 2014 jälkeen rakennetusta sekä vanhemmasta 1960–1970-luvuilla rakennetusta omakoti- ja paritaloalueesta. Asuinalueella on neljä lasten leikkikenttää ja Lepsämän päiväkoti, ja alue onkin lapsiperheiden suosiossa. 

Lintumetsässä sijaitsevat ratsastustalli, kioskipitseria, hierojia ja kauneushoitola. Lähialueilta löytyy lisäksi verkkokauppayrittäjiä sekä esimerkiksi hunajan tuotantoa. Kirjasto- ja jäätelöautot vierailevat Lintumetsässä säännöllisesti. Lintumetsässä on järjestetty vuosittain vuodesta 2018 Lintumetsän Eloilta -niminen koko perheen tapahtuma. Vuonna 2019 tapahtumaan osallistui jopa 300 lähialueen asukasta. 

Lähin uima- ja veneranta, Valkjärvi, sijaitsee noin 1,5 km:n päässä. Klaukkalan keskustaan on matkaa noin 4 km, Luukin ulkoilualueelle Espooseen noin 7 km. Paikallisliikenteen bussit kulkevat Lepsämäntieltä.

Kuuluisia Lintumetsässä asuvia tai asuneita ovat Antti Kalliomäki ja edesmennyt Aki Sirkesalo. Lintumetsässä on myös asunut nykyään Lepsämän puolella asuva entinen pääministeri Matti Vanhanen. Lepsämä sijaitsee aivan Lintumetsän vieressä.

## Lähteet
Farbrausch

**Farbrausch** on saksalainen demoskene-ryhmä, jonka tunnetuimpia tuotoksia ovat vuonna 2000 julkaistu 64 kilotavun intro *fr-08: .the .product* sekä vuonna 2004 julkaistu 96-kilotavuinen ensimmäisen persoonan ammuntapeli .kkrieger. Farbrausch osoitti, että vaikuttavia ohjelmointitaidon näytteitä voi toteuttaa nykyisilläkin tietokoneilla, eikä teknisen vaikuttavuuden tarvitse tällöinkään olla ristiriidassa kuvallisen ja äänellisen estetiikan kanssa.

## Aiheesta muualla
* Viralliset kotisivut
* Pouet.netin Farbrausch-sivu
Kewlers

**Kewlers** on suomalainen demoskene-ryhmä, joka perustettiin 1990-luvulla nimellä *Mewlers*. Kewlersin tunnetuin tuotos on Assembly-tapahtumassa vuonna 2002 julkaistu *Variform*-demo. Ryhmä lopetti toimintansa jättäen jäähyväiset demolla "1995", joka tuli kolmanneksi Assembly 2006 demokilpailussa. Ryhmä tosin palasi vuonna 2010 demolla isoljator remixed. Sen jälkeen ryhmä on tuottanut lisää demoja.

## Aiheesta muualla
* Ryhmän sivut 
* Kewlers Pouet.net-sivustolla
Gavotti

**Gavotti** on ranskalainen kansantanssi Pays de Gapin alueelta Ranskan kaakkoisosan entisestä Dauphinén provinssista. Se on keskinopea, tahtilajiltaan 4/4 tai 2/2.  Tanssin musiikille on ominaista, että melodian fraasit alkavat tahdin keskeltä. Gavotti on barokkisarjan lisätansseja.

Gavotista tuli suosittu Ludvig XIV:n hovissa, jossa Jean-Baptiste Lully toimi hovisäveltäjänä.
Tropopaussi

**Tropopaussi** on ilmakehän rajakerros, joka sijaitsee troposfäärin ja stratosfäärin välissä. Se on navoilla tyypillisesti noin 5 kilometrin ja päiväntasaajalla 15 kilometrin korkeudessa, ja lisäksi se nousee ylemmäs lämpimällä ilmalla ja laskeutuu alemmas kylmällä. Suurin osa sääilmiöistä rajoittuu tropopaussiin ja vain suurimmat sääilmiöt ja suihkuvirtaukset ylittävät sen. Tropopaussissa on 50–70 astetta pakkasta, ja hiukan sen yläpuolella ilmanpaine on enää kymmenesosa merenpinnalla vallitsevasta.

## Lähteet
PWP

**PWP** on suomalainen demoskene-ryhmä, joka perustettiin vuonna 1994. Se tunnettiin aiemmin parhaiten PC-koneille tehdyistä humoristisista tekstitilademoistaan, mutta nykyisin se on paremmin tunnettu yhtenä johtavista Commodore VIC-20 -demoryhmistä. PWP on lyhenne sanoista *Pers' Wastaiset Produktiot*.

Tunnetuimpia PWP:n VIC-20-tuotoksia ovat *Robotic Warrior* ja *Robotic Liberation*. Robotic Warrior on myös tähän mennessä ainoa 8-bittiselle koneelle tehty tuotos, joka on saanut nimityksen *Scene.org awardeissa* (Paras 4K-intro vuonna 2003). VIC-20 -demoista Impossiblator 2 ja Robotic Liberation ovat voittaneet Assembly-tapahtuman vanhoille laitteille tarkoitetun oldskool-demokilpailun.

PWP:n alkuaikojen tuotannossa esiintyi usein varhaisteini-ikäistä tietokoneen käyttäjää (lameria) esittävä hahmo nimeltä *Pelu Petteri Lamuranta* eli **Pelulamu**. Pelulamulle tehtiin vuonna 1998 myös kotisivut, ja nykyään jo käytöstä poistunut verkkotunnus **pelulamu.net** toimi myös muiden humorististen tempausten (mm. *Isäm Maan Puollustajat*) tukipaikkana.
__notoc__
## Tunnettuja tuotoksia

### PC

* Mazzembly 1997 (peli)
* Helium (1. sija, Assembly 1997)
* Isi (2. sija, Abduction 1997)
* Final Isi (1. sija, Abduction 1998)

### VIC-20

* Bouncing Ball II (1. sija, Alternative Party 1998)
* Impossiblator (2. sija, Assembly 2001)
* Impossiblator 2 (1. sija, Assembly 2002)
* Robotic Warrior (1. sija, Alternative Party 2003)
* Robotic Liberation (1. sija, Assembly 2003)
* Impossiblator 3 (2. sija, Assembly 2007)
* The Next Level (2. sija, Assembly 2008)

* Future 1999 (1. sija, Stream 2009)
* Large Unified Theory(1. sija, Alternative Party 2010)

## Lähteet

## Aiheesta muualla
* PWP Pouet.net-sivustolla 
* PWP demozoo.org-sivustolla (englanniksi)
TAAt

**tAAt** on suomalainen huumorikeskeinen demoskeneryhmä, joka perustettiin alun perin vuonna 1992 tArzAn tuotanto -nimisenä. 

tAAt on nykyisin myös rekisteröity yhdistys, tAAt ry, joka keskittyy demoskenekulttuurin edistämiseen esimerkiksi vuosittaisen Text Mode Demo Competition -kilpailun (TMDC) kautta. tAAtin tunnetuimpiin tuotoksiin kuuluu ragdoll-fysiikkaa hyödyntävä tietokonepeli Porrasturvat - Stair Dismount, sekä myös Rekkaturvat - Truck Dismount

## Tunnettuja pelejä

* Porrasturvat - Stair Dismount - Assembly-tapahtuman pelinkehityskilpailun voittaja vuonna 2002, jossa tyrkätään mies alas rappusia.
* Rekkaturvat - Truck Dismount - Assembly-tapahtuman pelinkehityskilpailun voittaja vuonna 2003 ja jatko-osa Porrasturville. Myös tässä pelissä tuotetaan miehelle vahinkoa, mutta tällä kertaa kuorma-auton ohjaamossa.
* Pogo Sticker (2005) - erikoinen hiiriohjattu tasohyppelypeli
* Racing Pitch (2006) - ääniohjattu autoratapeli

## Text Mode Demo Competition

**Text Mode Demo Competition** (TMDC) on tAAt ry:n järjestämä jokavuotinen kilpailu parhaan tekstimoodia hyödyntävän demon tekemisestä. Ensimmäinen TMDC järjestettiin vuonna 1996. Kilpailutöiden tulee käyttää 16-väristä 80 x 50 tai 80 x 25 merkin tekstitilaa. Muutoin demot voivat käyttää vapaasti perinteisiä demoefektejä sekä ääntä.

### Voittajat

* TMDC1: Recreation: *D'Orzo*
* TMDC2: Recreation: *Tahma*
* TMDC3: Static: *Senseless*
* TMDC4: dairos, nula, para, raist, stonda, tpp: *Super Killer*
* TMDC5: Psikorp: *13 December*
* TMDC6: Alpha Design: *Bolognese*
* TMDC7: Trailer Park Demo: *Rivulet*
* TMDC8: Crimson Shine: *Innerflux*
* TMDC9: Northern Dragons: *Signal to Droids*

## Aiheesta muualla
* tAAt-demoryhmän kotisivu 
* tAAt ry:n kotisivu
* tAAt Pouet.net-sivustolla 
* Text Mode Demo Contestin kotisivu 
* musitAAtio-musiikkikilpailun kotisivu
Muutto

**Muutto** on ihmisillä asuin- tai oleskelupaikan tai kodin vaihtamista. Muuton syynä voi olla esimerkiksi aikuistuminen, avioituminen, opintojen aloittaminen tai työpaikan saaminen. Muutto voi tapahtua saman asuinalueen tai kaupungin sisällä, tai se voi suuntautua ulkomaille. Muuttaja voi ottaa koko omaisuutensa mukanaan tai osan siitä. Muutossa avustaa joskus maksullinen muuttopalvelu.

## Katso myös
* Pakkomuutto
* Muuttoliike
* Siirtolaisuus

## Lähteet
Niinivaara

**Niinivaara** voi tarkoittaa ainakin seuraavia:

* Niinivaara, Joensuun kaupunginosa

## Henkilöitä
* Huugo Niinivaara (ent. *Lindberg*, 1869–1964), lääninagronomi ja filosofian tohtori
* Eeva Niinivaara ( o.s. *Pedriks*, 1901–2000), virolaissyntyinen Helsingin yliopiston viron kielen ja kirjallisuuden lehtori
* Ensi Niinivaara (1915–1978), kirjailija
* Erkki Niinivaara (1907–1985), pappi, Verneri Niinivaaran poika
* Martti Niinivaara (1905-1935), kielentutkija ja Helsingin yliopiston suomenkielen lehtori, Verneri Niinivaaran poika
* Nuutti Niinivaara (s. 1998), lentopalloilija
* Piki Niinivaara (1919–2010), elintarviketutkija, professori
* Seppo Niinivaara (1931–2004), professori ja Helsingin Taidehallin pitkäaikainen johtaja, Eeva ja Martti Niinivaaran poika
* Verneri Niinivaara, vuoteen 1902 *Lindberg* (1878–1957),  pappi ja Suomen Luterilaisen Evankeliumiyhdistyksen matkasaarnaaja ja varapuheenjohtaja.
Otsola

**Otsola** tarkoittaa seuraavia paikkoja:

* Otsola, Kotkan kaupunginosa 
* Otsola, Joensuun kaupunginosa
* Otsolan kansalaisopisto, Pori, Eurajoki ja Nakkila
* Tuulikki Otsola, oik. *Elli Tuulikki Ylitalo* (1924–1985), suomalainen kirjailija.
Kanervala

**Kanervala** on kaupunginosa Joensuun keskustan tuntumassa. Kanervalaan kuuluu myös Otsolan asuinalue, jonka rajana Kanervalan suuntaan pidetään Vanamokatua.

Kanervala koostuu pääosin vuosina 1960–1970 rakennetuista omakotitaloista. Vanamokadulla ja Leinikkitiellä on vuosina 1956 ja 1957 valmistuneita Selvaag-rivitaloja, jotka tunnetaan myös norjalaistaloina. Kaislakadulla ja Leinikkitiellä on Joensuun Ellin opiskelijataloja. Asukkaita on noin 1 200 .

Kanervalan koulu valmistui kansakouluksi vuonna 1962. Siinä toimi vuoteen 2016 englanninkielipainotteinen alakoulu (englanninkielinen opetus alkoi vuonna 2006)  ja Itä-Suomen koulu. Koulu purettiin vuonna 2022. Vanamokadulla sijaitseva Partiotalo (1958) on partiolippukunta Karjalan Tyttöjen ja Joensuun Eräsissien kokoontumispaikka, ja se toimii retkeilymajana. Joensuun vapaaseurakunnan Kanervalatalo (Pasi Siiskonen) valmistui vuonna 2014 Leinikkitielle.

Kaislakadulla toimii Joensuun aikuisopisto. Kanervalan koulun luokat ja Itä-Suomen koulu toimivat vuodesta 2016 alkaen Kaislakadulla entisen  Joensuun aikuisopiston tiloissa..

## Otsola
Otsolan tunnistaa kadunnimistään: Ilveksenkatu, Petrankatu (= peura), Otsonkatu ja Ahmankatu. Rakennukset ovat lähes kaikki omakotitaloja. Asukkaita on noin 400 . Otsolaan luetaan myös Tulliportinkadun länsipuoli, jossa sijaitsee Joensuun normaalikoulun yläkoulu ja lukio. Riverian eli entisen Joensuun ammattiopiston toiminta siirtyi 2010-luvun lopulta alkaen Peltolaan, ja purettujen rakennusten tilalle on 2020-luvun alussa noussut kerrostaloja. 

## Kaupunginosan palveluja

Alueen palveluja ovat muun muassa Kanervalan päiväkoti, Sale, ABC-jakeluasema, Heinosen leipomo. Syyskuussa 2024 avattiin entisen Woutilan tiloissa kahvila Tasty.

## Lähteet
Siihtala

**Siihtala** on Joensuun kaupunginosa, joka sijaitsee keskustan ja Mutalan välissä. Pieksämäelle, Siilinjärvelle ja Kontiomäelle kulkeva rautatie jakaa kaupunginosan kahteen osaan: liikealueeseen ja asuinalueeseen. Siihtalaa rajaa etelässä Pielisjoki, lounaassa Rauhankatu, lännessä valtatie 6 sekä pohjoisessa ja idässä valtatie 9.

Kaupunginosan asuinrakennukset ovat pääasiassa pienkerrostaloja sekä rivi- ja omakotitaloja. Vuonna 2022 asukkaita oli 468. Siihtalassa on vauraita taloja, ja se on arvostettu asuinalue.

Siihtalassa ovat muun muassa Joensuun hautausmaa, Pohjois-Karjalan Osuuskaupan pääkonttori ja ABC-asema.

## Lähteet

## Aiheesta muualla
Mutala

**Mutala** voi tarkoittaa ainakin seuraavia:

* Mutala, kaupunginosa Joensuussa
* Mutala, kylä Ylöjärvellä
* *[[Mutala (albumi)|Mutala]]*, Eppu Normaalin albumi vuodelta 2011.
Utra

**Utra** on Joensuun kaupunginosa. Väkiluku oli vuonna 2022 Joensuun kaupungin mukaan . Utra sijaitsee Pielisjoen rannalla Rantakylän ja Kontiolahden puolella sijaitsevan Kupluskylän välissä. Utra liitettiin Joensuuhun 1950-luvulla. Sitä ennen se kuului Kontiolahteen.

Utra oli 1800-luvulla suuri teollisuusyhdyskunta, jossa oli muun muassa lasitehdas  (1874–1906) ja sahat. Ensimmäisen sahan perusti vuonna 1780 Jakob Steniuksen nuorempi poika, Martin Stenius kumppaneineen. Se sijaitsi Myllysaarella. Vuodesta 1833 saha oli Nils Ludvig Arppen omistuksessa. Vuonna 1856 sahan osti joensuulainen kauppias Antti Mustonen. Vuonna 1861 hän rakensi toisen sahan Utrankosken pohjoisrannalle. Vuodesta 1882 sahojen ja lasitehtaan omistaja oli englantilainen Egerton Hubbard & Co -niminen yhtiö, joka myi niitä vuonna 1902 W. Gutzeit & Co:lle. Sahojen toiminta loppui vuoden 1905 mennessä. 

1980-luvulle asti Utra oli lähinnä puutalojen kaupunginosa, mutta sen jälkeen sinne on rakennettu runsaasti omakotitalo-, rivitalo- ja pienkerrostaloasutusta.

Utran koulu on maakunnan suurin alakoulu. Pohjois-Karjalan ammattikorkeakoulun Utran kampus eli biotalouden keskus toimi kirkon lähellä yli 20 vuoden ajan syksyyn 2010 asti.

## Nähtävyyksiä ja tapahtumapaikkoja
*Utran puukirkko on Suomen ainoita pystyhirsikirkkoja. Utra kuuluu Rantakylän seurakuntaan.
*Utran saaret ja Pielisjoen rannat, jotka kunnostettiin 1990-luvun lopussa virkistysalueeksi. 
*Utran kanava
*Väisälän tiedemiesveljesten muistomerkki, *Aurinkokello* (Aulis Koivusalo, 1990)
*Utran sahan muistomerkki, *Vesisaha* (Jouko Solonen, 1981) 
*Utran työväentalo, valmistunut vuonna 1906. Kulttuuri- ja rakennushistorialliset suojelukohteet -luettelon mukaan talo on rakennettu 1905.
*Utran Uittotupa, ravintola ja Utran uusi teatteri, ulkoilmanäyttämö, jossa konsertteja ja kesäteatteriesityksiä

## Liikuntapaikkoja
*Utranharju on monipuolinen kuntoilu- ja virkistysalue, josta reitit johtavat Lehmonharjulle.
*Tekonurmikenttä (jalkapallo, amerikkalainen jalkapallo)
*Utran koulun kenttä
*Frisbeegolfrata

## Yhdistyksiä
*Utran asukasyhdistys (toiminta päättynyt 30.6.2023)
*Utran Koitto, urheiluseura
*Utran työväenyhdistys

## Kirjallisuutta
* Unohtumaton Utra. Utran historia- ja perinnekirja. Toimi. Erkki Myller ja Unto Martikainen. Joensuu: Ilias 2000. 

## Lähteet

## Aiheesta muualla
Hukanhauta

**Hukanhauta** on Joensuun kaupunginosa Niinivaaran eteläpuolella. Hukanhaudan alueita on muun muassa Petäikkölä, Opotta ja Nepenmäki. Vuonna 2022 Hukanhaudalla oli 3&nbsp;751 asukasta. Kaupunginosaa rajaa lännessä ja etelässä Ilomantsin rata, idässä metsäalue ja pohjoisessa Niinivaara. Hukanhaudan ja Niinivaaran raja kulkee Hukanhaudantien ja Ilomantsintien pohjoispuolelta kapeaa viheraluetta myötäillen.

Hukanhaudan nykyinen asutus alkoi muodostua, kun 1950-luvulla rakennettiin ensimmäiset talot Karjalan radan varteen. Vilkas rakentamisen aikakausi oli 1970- ja 1980-lukujen vaihteessa. Alueella on paljon omakotitaloasutusta, mutta Niinivaaran läheisyydessä on myös pienkerrostaloja. Kaupunginosan nimi tarkoittaa sudenkuoppaa, ja myös monien katujen pienpetoihin viittaavat nimet kertovat alueen historiasta metsästysalueena.

Alueella on market, asiamiesposti ja huoltoasema. Niinivaaran palvelut ovat kävelymatkan päässä.

Nepenmäen koulussa (perustettu 1960) on noin 350 oppilasta. Nepenmäki on saanut nimensä kauppaneuvos F.N. Neppen­strömistä, joka omisti aluetta 1800-luvulla. Hukanhaudan vanha puukoulu on toiminut lasten ja nuorten kulttuuritilana. Rakennus on vuodelta 1914.
 
Hukanhaudan lähellä on runsaasti virkistysmahdollisuuksia: Pyhäselän ranta, Koivuniemen ja Vehkalahden uimaranta, Jääkarhujen avantouintipaikka, Kuhasalon ja Repokallion luontoalueet.

Kaupunginosan tunnetuin asukas on kansanedustaja ja entinen ministeri Anu Vehviläinen.

## Asukasyhdistys
Hukanhaudan asukasyhdistys on perustettu vuonna 1990. Jäseniä on noin 800. Yhdistyksen toiminnan keskuspaikka on uimarannalla sijaitseva Koivuniemen talo, jonka pihapiirissä pidetään tapahtumia: rantakalailtoja, uudenvuodenvastaanottajaisia, hiihto- ja pilkkikilpailuja.

Hukanhaudan asukasyhdistyksen alueeseen kuuluvat myös Petäikkölä, Vehkalahti ja Opotta sekä osa Niinivaaraa.

## Hukanhaudan seurakuntatalo
Erkki Helasvuon suunnittelema seurakuntatalo sijaitsee Lonikintiellä. Se valmistui 1987 ja kuuluu Pielisensuun seurakuntaan. Tilaa on 160 hengelle. Rakennuksessa on myös vahtimestarin asunto sekä diakonia- ja kerhotiloja. Kirkkosalissa on taiteilija Pirkko Hammarbergin pellavasta ja silkistä valmistama kuvakudosteos *Aarrekivet*. 

## Lähteet
* Joensuun Uutiset, syksy 2010: Puutarhakaupunginosan äänitorvi
* Hilkka Haaksluoto ym. (toim.): Kylästä kaupunginosiksi - Hukanhauta, Penttilä, Utra - historiaa ja nykypäivää. Hukanhaudan asukasyhdistys, 1996, 154 s.

### Viitteet

## Aiheesta muualla
Eustreptospondylus

**Eustreptospondylus** (nimen merkitys: ”hyvin kaareva selkänikama”) oli keskijurakaudella 165 miljoonaa vuotta sitten elänyt, lihaa syönyt teropodisuku. Dinosaurus nimettiin vuonna 1964, ja sukuun kuuluu yksi laji, tyyppilaji *E. oxoniensis*. *Eustreptospondyluksen* fossiileja on löydetty Englannista.

## Nimi
Nimi *Eustreptospondylus* tarkoittaa kreikan kielellä ”hyvin kaarevaa selkänikamaa”.

## Koko ja ulkonäkö
*Eustreptospondyluksesta* löydetty yksi ainoa yksilö on noin 4,6 metriä pitkä. Kyseessä on kuitenkin nuori yksilö, ja vertailu muiden teropodien fossiileihin ehdottaa, että *Eustreptospondyluksen* pituus aikuisena oli 6–9 metriä.

*Eustreptospondyluksella* oli terävät hampaat, ja se käveli kahdella jalalla. Sen selässä oli kaarevia selkänikamia. *Eustreptospondylus* oli mahdollisesti uimataitoinen, koska se eli pienellä saarella, ja sen saattoi täytyä silloin tällöin uskaltautua menemään kauas etsimään ravintoa.

## Fossiililöydöt
*Eustreptospondylus* kuvattiin ensimmäisen kerran vuonna 1841. Alkuperäiset fossiilit ovat sittemmin hävinneet. *Eustreptospondyluksen* uskottiin alun perin olevan *[[Megalosaurus]]*-laji. Paleontologeilta kesti kokonainen vuosisata tunnistaa, että se epätavallisen kaarevine selkänikamineen ansaitsi kuulumisen omaan sukuunsa. Vuonna 1964 *Eustreptospondyluksesta* tehtiin toinen löytö, ja sen otaksuttiin kuuluvan kyseiselle dinosaurukselle, perustuen alkuperäisistä fossiileista tehtyihin kuvauksiin. Kyseinen löytö oli ainoa *Eustreptospondyluksesta* tunnettu fossiili, luuranko, joka kuuluu keskenkasvuiselle yksilölle. Se löydettiin Englannista, läheltä Oxfordia. Koska luuranko löydettiin merisedimenteistä, asiantuntijat uskovat, että *Eustreptospondylus* saalisti pitkin pienten saarien rantoja, joita sijaitsi eteläisen Englannin rannikolla keskijurakaudella. Luurangon selkänikamista puuttuu kehittyneet yläosat, mikä osoittaa, että yksilö oli kuollessaan nuori.

## Kulttuurissa
*Eustreptospondylus* on näkyvästi esillä yhdessä jaksossa BBC:n tuottamassa sarjassa *[[Matkalla dinosaurusten kanssa]]*. Siinä dinosaurus kuvataan uimakykyisenä, millainen se saattoi olla oikeastikin. Sarjassa yksi *Eustreptospondylus*-yksilö joutuu kokonaisena suuren merimatelija *[[Liopleurodon]]in* nielemäksi. Myöhemmin kaksi aikuista *Eustreptospondylusta* näytetään syömässä rannalle ajautunutta *Liopleurodonin* ruhoa. 

## Lähteet
Talvihorros

**Talvihorros** eli **hibernaatio** tarkoittaa säänneltyä alilämpöisyyttä, jonka avulla eläimet voivat säästää energiaa talven ylitse. Talvihorroksen aikana eläinten aineenvaihdunta ja ruumiinlämpö laskevat, ja keho käyttää ravinnokseen lämpimän kauden aikana kerättyjä rasvavarantoja. Horrosta syvempää lepotilaa kutsutaan diapaussiksi.

Monet tasalämpöiset eläimet, kuten siili viettävät talvensa talvihorroksessa. Talvihorroksessa elimistön lämpötila pysyttelee parissa lämpöasteessa. Ennen talvihorrosta nämä eläimet tankkaavat energiaa rasvavarastoihinsa.

Vaihtolämpöiset eläimet vaipuvat kylmänhorrokseen, jossa elintoiminnot ovat lähes pysähdyksissä ja ruumiinlämpö voi laskea nollan alapuolelle. Solut eivät kuitenkaan jäädy, sillä niihin muodostuu jäätymispistettä alentavaa glyserolia (esimerkiksi sammakko, käärme, sisilisko).

Sen sijaan esimerkiksi karhu ja mäyrä vajoavat talviuneen eivätkä syvään talvihorrokseen. Niiden ruumiinlämpö laskee huomattavasti vähemmän kuin talvihorrokseen vaipuvien eläinten.

## Katso myös
* kesähorros

## Lähteet
* 

## Aiheesta muualla

*
Kehonmuokkaus

**Kehonmuokkauksella** tarkoitetaan pysyvää tai väliaikaista muutosta ihmiskehoon esteettisistä, rituaalisista tai muista ei-lääketieteellisistä syistä. 

Yleisimpiä kehonmuokkaustapoja ovat erilaiset tatuoinnit ja lävistykset. Radikaalimpia kehonmuokkauksen tapoja ovat muun muassa erilaiset implantit, arpeuttaminen, ympärileikkaus, plastiikkakirurgiset toimenpiteet, kielenhalkaisu ja kosmeettinen amputaatio.

Kehonmuokkausta on harrastettu ihmiskunnan historian alkuhämäristä asti, aina maorien tatuoinneista viktoriaanisten korsettien ja kiinalaisen jalkojen typistämisen kautta nykypäivän silikonirintoihin.

## Katso myös
* Kosmetiikka

## Aiheesta muualla

* The BME Encyclopedia 
* Body Modification Ezine